
Në mbështetje të nenit 100 të Kushtetutës dhe të neneve 5, 20 e 21, të ligjit nr. 8561, datë 22.12.1999, “Për shpronësimet dhe marrjen në përdorim të përkohshëm të pasurisë, pronë private, për interes publik”, të ndryshuar, me propozimin e ministrit të Infrastrukturës dhe Energjisë, Këshilli i Ministrave

VENDOSI:

1. Në vendimin nr. 545, datë 13.6.2013, të Këshillit të Ministrave, bëhen  këto ndryshime dhe shtesa:
a) Në pikën 3 bëhen ndryshimet e mëposhtme:
i. fjalët “… për sipërfaqen arë 91 401 (nëntëdhjetë e një mijë e katërqind e një) m2, me vlerë 83 928 609.42 (tetëdhjetë e tre milionë e nëntëqind e njëzet e tetë mijë e gjashtëqind e nëntë pikë dyzet e dy) lekë ...” zëvendësohen me  “… për sipërfaqen arë 91 424 (nëntëdhjetë e një mijë e katërqind e njëzet e katër) m2, me vlerë 83 937 234.42 (tetëdhjetë e tre milionë e nëntëqind e tridhjetë e shtatë mijë e dyqind e tridhjetë e katër pikë dyzet e dy) lekë ...”;
ii. fjalët “... prej 99 828 843 (nëntëdhjetë e nëntë milionë e tetëqind e njëzet e tetë mijë e tetëqind e dyzet e tre) lekësh” zëvendësohen me “... prej 99 837 468 (nëntëdhjetë e nëntë milionë e tetëqind e tridhjetë e shtatë mijë e katërqind e gjashtëdhjetë e tetë) lekësh.”.
b) Pas pikës 4 shtohet pika 4.1, me këtë përmbajtje:
“4.1 Shpenzimet procedurale shtesë, në vlerën 50 000 (pesëdhjetë mijë) lekë, përballohen nga Autoriteti Rrugor Shqiptar.”.
c) Pas pikës 5 shtohet pika 5.1, me këtë përmbajtje:
“5.1 Vlera shtesë e shpronësimit, prej 8 625 (tetë mijë e gjashtëqind e njëzet e pesë) lekësh, përballohet nga Autoriteti Rrugor Shqiptar.”.
2. Tabelës bashkëlidhur vendimit nr. 545, datë 13.6.2013, të Këshillit të Ministrave, i shtohet tabela, që i bashkëlidhet këtij vendimi.
3. Ngarkohen Ministria e Infrastrukturës dhe Energjisë, Agjencia Shtetërore për Shpronësimin, Autoriteti Rrugor Shqiptar, Agjencia Shtetërore e Kadastrës, si dhe Drejtoria e Administrimit dhe Mbrojtjes së Tokës pranë Këshillit të Qarkut të Tiranës për zbatimin e këtij vendimi.
Ky vendim hyn në fuqi menjëherë dhe botohet në Fletoren Zyrtare.

ZËVENDËSKRYEMINISTËR
Arben Ahmetaj

	NR. RENDOR 
	TË DHËNAT PËR PRONARIN
	 
	VLERËSIMET
	 
	VLERA
	SHËNIME

	
	EMRI I PRONARIT
	Z.K.
	NR. PAS.
	LLOJI I PASURISË
	SIP. SHTESË PËR SHPRONËS. (m2)
	ÇMIMI (LEKË/m2)
	VLERA (LEKË)
	TOTALE (LEKË)
	

	1
	Xhavit Abdulla Shaba
	1170
	126/39
	arë
	23
	375
	8,625
	8,625
	Konfirmim nga ASHK-ja

	Vlera totale
	23
	 
	8,625
	8,625
	 

	Vlerësimi për pasurinë e llojit “arë” është bërë në bazë të vendimit të Këshillit të Ministrave nr. 89, datë 3.2.2016, “Për miratimin e hartës së vlerës së tokës në Republikën e Shqipërisë”.



